Jafnréttissjóður Íslands var stofnaður með samþykki þingsályktunar 13 / 144 í tilefni af 100 ára kosningaréttarafmæli íslenskra kvenna . Megintilgangur sjóðsins er að fjármagna eða styrkja verkefni og rannsóknir sem miða að því að efla jafnrétti kynjanna í íslensku samfélagi og á alþjóðavísu . Alþingi samþykkti í apríl 2019 þingsályktun nr. 19 / 149 um breytingu á þingsályktun um Jafnréttissjóð Íslands . Megintilgangur sjóðsins er að fjármagna eða styrkja verkefni og rannsóknir sem miða að því að efla jafnrétti kynjanna í íslensku samfélagi og á alþjóðavísu . Jafnréttissjóður Íslands nýtur framlaga af fjárlögum í fimm ár , 100 milljónir króna á ári , frá ársbyrjun 2016 til ársloka 2020 . Úthlutað er úr sjóðnum 19. júní ár hvert . Ráðherra skipar sjóðnum sjóðsstjórn , þrjá aðalmenn og þrjá til vara . Stjórnsýsla sjóðsins , þ.m.t. varsla sjóðsins og dagleg umsýsla hans er hjá Rannís , Rannsóknamiðstöð Íslands .